Inuman

Inuman ilaharna nujul kana sagala rupa cairan nu diteleg. Kecap ieu kadang-kadang dipaké keur harti nu leuwih heureut, keur inuman nu ngandung alkohol.

Jenis cai inuman

Cai herang 
Ilaharna manusa ngonsumsi cai herang nu bérésih, herang jeung steril minangka inuman utama keur dikonsumsi, tur ieu téh kacida hadéna keur kasehatan. Cara-cara nyeterilkeun cai di antarana:
 Ozonisasi, nyaéta ngolah cai maké ozon nu ilahar dilakukeun di pausahaan cai inuman dina kemasan nu skalana gedé
 maké sinar ultra violét sakumaha nu dipaké dina depot cai inuman eusi ulang
 Ditaheur, ilaharna di rumah tangga-rumah tangga di Indonésia

Cai warnaan 

Lian ti cai herang, inuman ogé loba rupana, boh keur acara resmi, istirahat, atawa acara santey di imah. Unggal wewengkon mibanda inuman has sewang-sewangan. Inuman nu ilahar disuguhkeun di antarana:
 Susu
 Jus
 Anggur (wine)
 Vodka
 Inuman tina kopi
 Cappuccino
 Kopi
 Espresso
 Frappé
 Kopi nu dirasaan (moka jsb.)
 És kopi
 Latte
 Coklat
 Cider
 Glühwein
 Inuman tina entéh
 Entéh rasaan (chai jsb.)
 Téh héjo
 És téh
 Téh
 Téh hérbal

Inuman has Indonésia 
 Inuman panas
 Bajigur
 Sakoteng
 Serbat
 Wédang
 Inuman tiis
 Céndol
 És télér
 Bir peletok
 És cingcau

Inuman tradisional Sunda 
 Bajigur: nyaéta inuman anu rasana amis, dijieunna tina cipati dicampuran gula kawung jeung cangkaléng, diseungitan ku daun pandan, nyieunna digodogkeun.
 Bandrék: inuman nu rasana amis lada, dijieunna tina cai dicampuran gula kawung jeung jahé, nyieunna digodogkeun.
 Céndol: kadaharan sabangsa dawet, dijieunna tina aci kawung, jsté, digéréntél-géréntél, didaharna maké peueut dicipatian
 Cingcaw: kadaharan jiga ager héjo nu dijieun tina daun camcauh, didaharna maké sirop.
 Goyobod: sabangsa kadaharan tina tipung atawa aci jeung ager, didaharna jeung alpuket maké sirop diésan.
 Lahang: cai amis tina leungeun kawung, kalapa jeung sabangsa palem lianna, sok diinum, atawa dijieun gula.
 Sakoteng: ngaran sarupa kadaharan tina aci sampeu sina pasagi sarta dipulas jiga siki dalima, ditinyuh ku gula jeung cipati panas ditambahan ku roti meunang ngeureutan sagedé-gedé dadu.
 Sirop: cai gula kentel dicampuran sari bungbuahan jsté., nu beunang dililakeun, diinumna ditambahan cai és jsté.
 Téh tubruk: inuman anu dijieun tina cai dicampur entéh, dina nyieunna entéh ditinyuh ku cai panas ngagolak, dicampur ku gula bodas.

Tumbu luar 
 Persatuan Perusahaan Air Minum Seluruh Indonésia (Perpamsi)
 Badan Pengawasan Obat dan Makanan (POM) Republik Indonésia

Dahareun jeung inuman